TOIMINTASUUNNITELMA VUODELLE 2014

KNV:n Uskollisuuden Killan tavoitteena on ylläpitää liikunnan parissa syntynyttä ystävyyttä. Toiminnan periaatteena on yhteenkuuluvuus, ystävyys ja toisista huolehtiminen.

U-Kilta kokoontuu kerran kuussa keskiviikkoisin Hyvinvointikeskuksessa, syksyisin ja keväisin järjestetään iltatilaisuudet. Kiltalaiset osallistuvat pääseuran järjestämiin jumppiin kuntonsa mukaan. Tehdään retkiä ja porinakävelyitä Keravan ympäristöön. Kuukausikokouksiin kutsutaan luennoitsijoita ja tuote- tai palveluesittelijöitä.

Osallistutaan pääseuran ja Keravan liikuntatoimen senioreille kohdistamiin tapahtumiin. Mahdollisuuksien mukaan kiltalaiset osallistuvat Voimisteluliiton kiltalaisille suunnattuihin tapahtumiin ja vuosittaiseen valtakunnalliseen Kiltapäivään. Pidetään yhteyttä Uudenmaan sisarkiltoihin ja osallistutaan Järvenpään (2014) kiltaparlamenttiin.

Vapaaehtoistoimintaa jatketaan Hyvinvointikeskuksen kahviossa, Hopeahovin virkistystoiminnassa ja hoivaosasto Helmiinan asukkaiden ulkoiluttamisessa säiden salliessa ja henkilökunnan toiveet huomioiden.

Vapaaehtoisten ulkoiluttajien vakuutustilanne selvitetään Keravan kaupungilta.

U-Killan johtokunta

- kiltamuori Edith Sanmark elinikäinen

- puheenjohtaja, kiltaäiti Raina Lempinen 2013-2015

- varapuh. kiltaemäntä, kiltavastaava Marja-Liisa Marviala 2013-2015

- siht. muistiinmerkitsijä Riitta Passi 2014-2016

- rahastonh. raha-arkunvartija Pirkko Rokkonen 2012-2014

Uskollisuuden Killan kokouksissa pidetään arpajaisia toiminnan tukemiseksi.

Kiltamaksu vuodelle 2014 on 5 €, joka maksetaan seuran jäsenmaksun yhteydessä. Seuran jäsenmaksu kiltalaisille perustuu seuran syyskokouksen päätökseen.

*Vahvistettu Uskollisuuden Killan kokouksessa* 6*.11.2013*